Ѡ се́мъ извѣ́стнѡ да вѣ́дятъ іерє́и, я́кѡ безъ̑ ѡсщ҃е́ннагѡ хра́ма, илѝ сщ҃е́нныя трапе́зы, сі́есть безъ̑ антіми́нса, и безъ̑ сщ҃е́нныхъ ѻде́ждъ, и веще́й таковы́хъ, а́ще намѣ́ренія не имѣ́етъ ѡ то́мъ, а́ще нечи́сты просфѡры̀, и не изъ̑ чи́стыя пшени́цы, и а́ще ко́ими словесы̀ соверше́ніе быва́етъ, не зна́етъ: а́ще служи́ти кто̀ де́рзнетъ та́кѡ про́стѡ, илѝ помраче́нъ ѿ мно́гагѡ пія́нства ма́лѡ что̀ вѣ́сть, є́же дѣ́етъ, не то́кмѡ святота́тскимъ грѣхо́мъ сме́ртнѡ согрѣши́тъ, но и та́йна тѣ́ла и кро́ве хрс̑та̀ бг҃а на́шегѡ ника́коже соверши́тся